4 сарын 7

4 сарын 7 нь жилийн 97 дахь өдөр. Хэрэв өндөр жил таарвал энэ тоо 98 байна. Энэ өдрөөс хойш он дуусахад 268 хоног үлдэнэ.

 Онцлох үйл явдал 
 451 - Хүннү гүрний хаан Аттила Гаулын Метц тосгонд халдан довтлов. 
 529 - Жанжин Корпус Журис Сивилис Зүүн Ромын хаан ширээнд суух хүсэлтээ Зүүн Ромын сенатад илгээжээ. 
 1141 - Английн хаан ширээнд хатан хаан Матильда суув. Ингэснээр тус улсын хамгийн анхны хатан хаан болсон юм. 
 1348 - Чехийн Прага хотод Чарльзын их сургууль байгуулагдав. 
 1521 - Португалийн нэрт аялагч Фердинанд Магеллан Филиппиний Чебу буюу Сүбү арлад хүрчээ. 
 1541 - Португалийн аялагч Францис Завьер Португалийн Дорнод Энэтхэгийг илрүүлэхээр аян замдаа гарав. 
 1724 - Суут хөгжмийн зохиолч Йоханн Себастиан Бахын "Гэгээн Жон Пассион" дуурь Лайпциг хотын Гэгээн Николайн сүмд болжээ. 
 1767 - Бирм-Сиамын дайн хоёр жилийн дараа эцэслэв. 
 1788 - Америкийг бүтээсэн эрхмүүд Баруун хойд хэсгийн газар нутгийг илрүүлэв. Тэд одоогийн Охайо мужийн Мариетта хотыг илрүүлсэн байна. 
 1789 - Османы эзэнт гүрэн болон Исламын Халифаар III Селим тодров. 
 1798 - Миссиссипигийн газар нутгийг авах эсэх асуудлаар Испани, Америкийн хооронд маргаан үүсэв. 
 1805 - Германы суут хөгжмийн зохиолч Людвиг ван Бийтховен Вьеннын их театрт гуравдугаар симфонио тайзнаа тавьжээ. 
 1827 - Английн химич Жон Уолкер зохион бүтээсэн шүдэнзний модоо худалдаалж эхлэв. 
 1829 - Хожмын үеийн гэгээнтнүүдийн хөдөлгөөнийг үндэслэгч Жозеф Смит "Мормоны номлол"-ыг бичиж дуусгажээ. 
 1831 - Бразилийн хаан I Педро эрх ямбаасаа өөрийн хүсэлтээр татгалзаж, IV Педро хаан ширээнд суув. 
 1862 - Америкийн иргэний дайн: Холбоотны армийн Теннеси мужийн анги нэгтгэл Эх газрын армийн Миссиссипигийн анги нэгтгэлийг буулган авчээ. 
 1868 - Канадын үндсэн хууль болон улстөрийн системийг үндэслэсэн Томас Д'Арчи МакГий босогчдын гарт амиа алдав. 
 1906 - Везувий галт уул дэлбэрч Неаполь хотод ихээхэн хохирол учирчээ. 
 Африкын Марокко улсад Испани болон Францчууд хяналтаа тогтоов. 
 1908 - Их Британийн Либерал намын даргаар Х.Х.Аскит томилогдсоноор Их Британийн ерөнхий сайд болжээ. 
 1922 - АНУ-ын дотоод хэргийн яам холбооны нөөцөөс хувийн хэвшлийн газрын тосны компаниудад татаас олгохоор болов. 
 1927 - Дэлхийд анх удаа алсын зайнд телевизийн нэвтрүүлэг цацав. Тухайн үед Вашингтон хотод үйл ажиллагаанд оролцож байгаа Худалдааны сайд Херберт Хүүверийн дүрсийг Нью-Йорк хот руу дамжуулжээ. 
 1933 - Хуурай хууль: Хуурай хуульд нэмэлт өөрчлөлт орж 3.2 хувиас дээш спиртийн агууламжтай бүтээгдэхүүнийг хориглохоор болов. Гэвч энэ хууль найман сарын дараа хүчингүй болсон юм. 
 1940 - АНУ-ын Шуудангийн марканд мөнхөрсөн анхны хар арьст хүн Бүүкер Т.Вашингтон болжээ. 
 1943 - Дэлхийн II дайн: Германы цэргүүдийн тушаалаар Украины Тереболива хотод аж төрдөг 1,100 хүний хувцасыг нь тайлж Пребанивка тосгонд орших бөөнөөр хорих лагерт хорив. 
 Герман тэргүүтэй сөргөлдөгч талууд Грекыг эзлээд удаагүй байхад тус улсын ерөнхий сайдаар Йоаннис Раллис томилогджээ. 
 1945 - Дэлхийн II дайн: Японы бүтээсэн хамгийн том дайны хөлөг онгоц Америкийн дайралтын улмаас живэв. 
 Дэлхийн II дайн: Югославын партизанууд эх орноо харийн дарлалаас чөлөөлжээ. 
 1946 - Сири улс Францын дарлалаас чөлөөлөгдөж тусгаар улс болов. 
 1948 - НҮБ Дэлхийн эрүүл мэндийн байгууллагыг байгуулах шийдвэр гаргажээ. 
 1955 - Эрүүл мэндийн байдлаас шалтгаалан Их Британийн ерөнхий сайд Уинстон Черчилль албан тушаалаа өгөхөөр болов. 
 1964 - АНУ-ын Охайо мужийн Кливленд хотод хүний эрхийн төлөө тэмцэж байсан жагсагчид төлөөлөгчдийн танхимын гишүүн Брюс В.Кландерыг бюльдозероор дайрч амийг нь хороожээ. 
 1978 - АНУ-ын ерөнхийлөгч Жимми Картер ньютроны тэсрэх бөмбөгийн хөгжүүлэлтийг зогсоов. 
 1980 - Америк иргэдийг барьцаалсан хэргээр харилцаагаа таслаад байсан Иран-АНУ-ын харилцаа сэргэж эхэлжээ. 
 1986 - Сансрын "Шаттл" хөтөлбөрийн дагуу Стори Масгрейв, Дон Петерсон нар "STS-6" хөлгөөр сансарт нисэв. 
 1989 - ЗХУ-ын усанд шумбагч "Комсомолец" хөлөг онгоц Баренцын тэнгисийн Норвегийн эрэг орчимд осолдож, 42 далайчин амиа алджээ. 
 1990 - "Скандинавын од" зорчигч тээврийн хөлөг онгоцонд гал гарсны улмаас сөнөж, 159 хүн амиа алдав. 
 1994 - Руандагийн яргалал: Руанда улсын Кигали хотод Тутци үндэстний эсрэг яргалал үйлдэж эхэлжээ. 
 1995 - Чечений анхдугаар дайн: Чеченийн Самашки хотод Оросын цэргүүд энгийн иргэдийг хэрцгийгээр хөнөөв. 
 2001 - Ангараг гарагыг судлах зорилготой "Одиссей" хөлөг хөөрчээ. 
 2003 - АНУ-ын цэргүүд Багдадыг эзлэв. Үүнээс яг хоёр жилийн дараа Саддам Хуссейны засаглал нуран унажээ. 
 2009 - Нууц хүчний байгууллагуудад барьцаалах, хүний амь хороох тушаал өгсөн гэдэг үндэслэлээр Перу улсын ерөнхийлөгч асан Альберто Фужиморид 25 жилийн хорих ял оноов. 
 Молдав улс даяар парламентын сонгуулийн үр дүнг эсэргүүцсэн жагсаал болов. 
 2017 - Шведын нийслэл Стокгольм хотод өндөр хурдтай явж байсан ачааны машин иргэд рүү халдаж таван хүн амиа алдаж, 15 хүн гэмтжээ.

 Мэндэлсэн алдартнууд 
 1652 - Ромын пап XII Клемент (1740 онд нас барсан)
 1882 - Германы 23 дахь канцлер Курт фон Шлайсер (1934 онд нас барсан)
 1889 - Нобелийн шагналт Чилийн яруу найрагч Габриела Мистрал (1957 онд нас барсан)
 1891 - Тоглоомын алдарт "Лего" брендыг үндэслэгч Оле Кирк Кристиансен (1958 онд нас барсан)
 1908 - Олимпын хүрэл медальт Америкийн дүүгүүр шидэгч Петер Заремба (1994 онд нас барсан)
 1919 - Олимпын зургаа, Дэлхийн 16 удаагийн алтан медальт Италийн туялзуур сэлэмч Эдоардо Манжиаротти (2012 онд нас барсан)
 1927 - Олимпын мөнгөн медальт, Европын хошой аварга Зөвлөлтийн гурвын харайгч Леонид Шербаков 
 1928 - "Тэмдэглэлийн дэвтэр", "Сансрын каубой" киноны од Жеймс Гарнер 
 1939 - Академийн наадам, "Алтан бөмбөрцөг" наадмын тус бүр хоёр удаагийн шагналт нэрт найруулагч Френцис Форд Коппола 
 Австралийн нэрт сэтгүүлч Девид Фрост (2013 онд нас барсан)
 1944 - Германы долоо дахь канцлер Герхад Шройдер 
 1946 - Олимпын аварга, Европын хошой мөнгөн медальт Францын гүйгч Колетт Бессон (2005 онд нас барсан)
 1954 - Хонг Конгын нэрт жүжигчин, холимог тулааны мастер Жеки Чан 
 1957 - Өмнөд Солонгосын жүжигчин Ким Соо Кап 
 1963 - Олимпын хүрэл медальт Америкийн олон төрөлтийн тамирчин Дейв Жонсон 
 1973 - Олимдын аварга, дэлхийн аваргын хүрэл медальт Францын уулын цаначин Кароль Монтилле 
 1976 - Дэлхийн аварга Германы өндрийн харайгч Мартин Бус
 1983 - Францын хөлбөмбөгч Франк Рибери 
 1986 - Австрийн хөлбөмбөгч Кристиан Фукс 
 1989 - Олимпын хошой, Дэлхийн найм, Европын таван удаагийн аварга Францын нэрт жүдоч Тедди Ринье 
 1992 - Олимпы хүрэл медальт Румынь улсын уран гимнастикч Андриа Акатриней 
 1993 - Японы мэргэжлийн сүмоч Ичиножо Ичинноров

 Нас барсан алдартнууд 
 924 - Италийн хаан I Беренгар (845 онд төрсөн)
 1498 - Францын хаан VIII Шарль (1470 онд төрсөн)
 1939 - Австралийн 10 дахь ерөнхий сайд Жозеф Лионс (1879 онд төрсөн)
 1943 - Францын 12 дахь ерөнхийлөгч Александр Миллеран (1859 онд төрсөн)
 1947 - "Форд Мотор" компанийг үндэслэгч Хенри Форд (1863 онд төрсөн)
 1972 - Занзибарын анхны ерөнхийлөгч Абейд Каруме (1905 онд төрсөн)

 Тэмдэглэлт өдөр 
  Төрийн далбааны өдөр 
  Хоморголон устгалтад өртсөн хүмүүсийг дурсах өдөр
  Эх хүний гоо сайхны өдөр
  Шейх Абейд Амани Карумегийн өдөр
  Эмэгтэйчүүдийн өдөр
  Үндэсний шар айрагны өдөр
 Дэлхийн эрүүл мэндийн өдөр 

0407
07